དགུང་ལོ་བཞི་ནས་རྡོ་རྗེ་དོན་གྲུབ་ལགས་ཀྱི་དྲུང་ནས་ཡི་གེ་འབྲི་ཀློག་སྦྱངས་གནང་སྐབས་ཡི་གེའི་ཕྱི་མོ་ལན་གསུམ་ཀློག་པ་ཙམ་གྱིས་མཁྱེན།ཇ་ཡུན་ཙམ་དུ་གདུག་དཀར་མཆོག་གྲུབ་མ་ཐུགས་འཛིན་གནང་བས་ཀུན་གྱིས་ཐུགས་རབ་ཆེ་བའི་ཚད་དུ་གླེངས།དགུང་ལོ་དགུའི་ཐོག་ཏུ་རྫོགས་ཆེན་མཁན་པོ་ཐུབ་བསྟན་རྣམ་རྒྱལ་གྱི་དྲུང་ནས་སྐྱབས་འགྲོའི་སྡོམ་པ་དང་།བྱང་ཆུབ་སེམས་སྡོམ།ཐུགས་རྗེ་ཆེན་པོ་བཅུ་གཅིག་ཞལ་གྱི་དབང་ལུང་སོགས་གསན།དགུང་ལོ་བཅུ་གཅིག་གི་ཐོག་རི་བོ་དགེ་ལྡན་པའི་རིང་ལུགས་འཛིན་པ་སྐྱབས་རྗེ་བླ་མ་བློ་གྲོས་བཟང་པོའི་མདུན་ནས་ཡོངས་རྫོགས་དགེ་བསྙེན་གྱི་སྡོམ་པ་དང་གསང་བདེ་འཇིགས་གསུམ་དང་ལམ་རིམ་དབང་ཁྲིད་གསན་སྐབས་ཐུགས་རབ་ཆེ་བ་གཟིགས་པས་ཁམས་འདན་མ་སྤྲུལ་སྐུའི་ཡང་སྲིད་ཀྱང་ཡིན་ཞེས་གསུངས་ཏེ་ཐུགས་རྩིས་ཆེ་བར་མཛད།